**APSTIPRINĀTS**

Kandavas novada domes

Iepirkuma komisijas sēdē

2016.gada 29.janvārī

protokols Nr.1

**IEPIRKUMS**

***Lietotas automašīnas noma Kandavas novada domes pašvaldības aģentūras „Kandavas novada sociālais dienests” vajadzībām***

**NOLIKUMS**

**(CPV kods 34110000-1)**

**KND 2016/1**

Kandavas novads

2016.gads

1. **VISPĀRĪGA INFORMĀCIJA**
	1. **Iepirkuma procedūras veids:** Iepirkums tiek rīkots saskaņā ar Publisko iepirkumu likuma 8.2 pantu.
	2. **Iepirkuma identifikācijas numurs: KND 2016/1**
	3. **Pasūtītāja nosaukums, adrese un citi rekvizīti**

|  |  |
| --- | --- |
| **Pasūtītāja nosaukums:**  | Kandavas novada dome |
| **Juridiskā adrese:**  | Dārza iela 6, Kandavā, Kandavas novadā, LV-3120 |
| **Reģistrācijas numurs:**  | 90000050886 |
| **Banka:****Konta numurs:****Kods:**  | A/S „SEB banka”LV73UNLA0011 0101 3057 3UNLALV2X |
| **Kontaktpersona:**  | Agrita Alase, t. 63107375agrita.alase@kandava.lv  |
| **Tālruņa numurs :** | 63182028 |
| **Faksa numurs:** | 63182027 |
| **E-pasta adrese:**  | dome@kandava.lv; agrita.alase@kandava.lv  |
| **Darba laiks:**  | Pirmdienās: 08:00 – 19:00Piektdienās: 08:00 - 15:00Pārējās darba dienās: 08:00 – 17:00Pusdienu pārtraukums: 12:00 – 13:00 |

**Līguma slēdzējas iestāde ir Kandavas novada domes pašvaldības aģentūra „Kandavas novada sociālais dienests”– Jelgavas iela 4a, Kandava, Kandavas novads, LV – 3120.**

* 1. Piedalīšanās iepirkumā ir pretendentu brīvas gribas izpausme. Pasūtītājs visiem pretendentiem rada vienādas iespējas sacensties, lai iegūtu tiesības slēgt iepirkuma līgumu.
	2. **Piedāvājumu iesniegšanas vieta, datums, laiks un kārtība:**
		1. Pretendenti savus piedāvājumus Iepirkumam var iesniegt līdz 2016.gada 12.februārim pulksten 11:00, Kandavas novada domē, 202.kabinetā (Dārza iela 6, Kandavā, Kandavas novadā). Piedāvājumi, kuri būs iesniegti pēc minētā laika, paziņojumā par līgumu noteiktā termiņa, netiks izskatīti un neatvērti tiks atgriezti atpakaļ Pretendentam;
		2. Pretendents, iesniedzot piedāvājumu, no Pasūtītāja var pieprasīt apliecinājumu tam, ka piedāvājums saņemts un reģistrēts.
		3. Pretendents var atsaukt vai mainīt savu piedāvājumu līdz piedāvājuma iesniegšanas termiņa beigām. Piedāvājuma atsaukšanai ir bezierunu raksturs un tā izslēdz Pretendentu no tālākas līdzdalības Iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas laiks. Mainīt vai atsaukt piedāvājumu Pretendents var personīgi vai ar tā pārstāvja starpniecību (pārstāvim jāuzrāda Pretendenta pilnvarojums ar tiesībām atsaukt vai mainīt piedāvājumu).
	3. Piedāvājuma derīguma termiņš:
		1. Pretendenta iesniegtajam piedāvājumam ir jābūt derīgam, tas ir, saistošam iesniedzējam līdz 2016.gada 20.jūnijam.
		2. Ja objektīvu iemeslu dēļ iepirkuma līgumu nevar noslēgt līdz 2016.gada 20.jūnijam, Pasūtītājs var rakstiski pieprasīt piedāvājuma derīguma termiņa pagarināšanu. Ja Pretendents piekrīt pagarināt piedāvājuma derīguma termiņu, par to rakstiski paziņo Pasūtītājam.
	4. **Piedāvājuma noformēšana:**
		1. Pretendentam jāiesniedz viens piedāvājuma oriģināls un 2 (divas) kopijas, katrs savā iesējumā. Uz katra iesējuma pirmās lapas jābūt norādei „Oriģināls” vai „Kopija”. Jebkuru dokumentu kopijām, kas tiek pievienotas piedāvājumam, jābūt apliecinātām normatīvajos aktos noteiktajā kārtībā. Piedāvājums iesniedzams aizlīmētā, aizzīmogotā aploksnē (bandrolē), uz kuras jānorāda:
			1. Pasūtītāja nosaukums un adrese;
			2. Pretendenta nosaukums un adrese;
			3. atzīme „Piedāvājums Iepirkumam „Lietotas automašīnas noma Kandavas novada domes pašvaldības aģentūras “Kandavas novada sociālais dienests” vajadzībām”, iepirkuma identifikācijas numurs – KND 2016/1. Neatvērt līdz 2016.gada 12. februārim pulksten 11:00.
		2. Piedāvājums sastāv no trim daļām:
			1. Pretendenta atlases dokumentiem;
			2. Tehniskā piedāvājuma;
			3. Finanšu piedāvājuma;
		3. Katru piedāvājuma daļu iesniedz ar attiecīgu uzrakstu “Pretendenta atlases dokumenti”, “Tehniskais piedāvājums” un “Finanšu piedāvājums”, kas ievietotas Nolikuma 1.7.1.punktā minētajā aploksnē (bandrolē). Katras piedāvājuma daļas dokumentiem jābūt cauršūtiem tā, lai dokumentus nebūtu iespējams atdalīt, lapām jābūt sanumurētām un visiem iesniegtajiem dokumentiem jāatbilst normatīvo aktu prasībām;
		4. Piedāvājumā iekļautajiem dokumentiem jābūt skaidri salasāmiem, bez labojumiem, ja ir veikti labojumi tiem jābūt atrunātiem;
		5. Piedāvājums jāsagatavo un jāiesniedz latviešu valodā. Svešvalodā sagatavotiem piedāvājuma dokumentiem jāpievieno Pretendenta apliecināts tulkojums latviešu valodā;
		6. Pretendents iesniedz parakstītu piedāvājumu. Ja piedāvājumu iesniedz personu grupa, pieteikumu paraksta visas personas, kas ietilpst personu grupā;
		7. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas Iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu;
		8. Iesniegtie piedāvājumi ir Pasūtītāja īpašums un netiek atgriezti atpakaļ Pretendentiem, izņemot Nolikuma 1.5.1. apakšpunkta otrajā teikumā minētajā gadījumā.
	5. **Cita informācija:**
		1. Papildu informācijas sniegšana tiek nodrošināta ne vēlāk kā 6 (sešas) dienas pirms piedāvājumu iesniegšanas termiņa beigām.
1. **INFORMĀCIJA PAR IEPIRKUMA PRIEKŠMETU**
	1. Iepirkuma priekšmeta apraksts un apjoms: Iepirkuma priekšmets ir 1 (viena)lietota automobiļa, kam pirmā reģistrācija CSDD tika veikta ne vēlāk kā pirms 2006.gada, noma uz 36 mēnešiem, kā arī šajā nolikumā noteiktie pakalpojumi, saskaņā ar tehnisko specifikāciju (pielikums Nr.1) un finanšu piedāvājumu (pielikums Nr.5).
	2. Iepirkuma priekšmets sastāv no 1 (vienas) daļas.
	3. Katrs pretendents piedāvā konkrētās markas, modeļa un aprīkojuma automobiļa lietošanas tiesības.
	4. Automobiļa nomas maksā ir jāietver šādi pakalpojumi:
		1. nomas maksa – automobiļa nomas maksa, iekļaujot tajā visus nodokļus un izmaksas, kas saistītas ar automobiļa lietošanu visa nomas termiņa laikā, visa uzstādītā aprīkojuma lietošanu. Nomas maksa ir fiksēta un nemainīga visā nomas perioda laikā, izņemot, ja mainās valstī noteiktās nodevas vai nodokļi;
		2. maksa par paredzamā nobraukuma pārsniegumu – maksa par katru kilometru virs paredzētā nobraukuma ir vienāda ar attiecīgā automobiļa nomas maksu mēnesī dalītu ar paredzēto mēneša nobraukumu;
		3. OCTA apdrošināšana – obligātā transportlīdzekļu īpašnieku civiltiesiskā apdrošināšana atbilstoši normatīvo aktu prasībām;
		4. KASKO apdrošināšana – apdrošināšana pret bojājumiem (sadursme ar transportlīdzekli un/vai šķērsli, automobiļa apgāšanās, krišana, nogrimšana, sadursme ar dzīvām būtnēm, ugunsgrēks, eksplozija, dabas stihijas, trešās personas rīcība, krītošu priekšmetu iedarbība) un zādzību (automobiļa vai tā daļu slepena vai atklāta nolaupīšana, ja tā saistīta ar vardarbību vai vardarbības piedraudējumu, prettiesiska iekļūšana (ielaušanās) automobilī). Apdrošināšanas teritorija – ES valstis. Nomnieka pašrisks:
		* pašrisks bojāejai 0 % no apdrošinājuma summas;
		* pašrisks zādzībai 0% no apdrošinājuma summas;
		* pašrisks bojājumiem EUR 100;
		* pašrisks trešās personas prettiesiskas rīcības rezultāta riskam, apdrošinātā transportlīdzekļa detaļu, papildus aprīkojuma zādzības gadījumā EUR 100;
		* stiklu, spoguļu un lukturu bojājumi tiek atlīdzināti bez pašriska, neatkarīgi no negadījumu skaita līguma darbības laikā.
		1. apdrošināšanas gadījumu administrēšana – iznomātājs organizē visus procesus, kas saistītas ar apdrošināšanas gadījumu, pārstāv nomnieku visās zaudējumu novēršanas institūcijās un nodrošina nepieciešamos remontdarbus pēc apdrošināšanas gadījuma iestāšanās;
		2. līdzvērtīgs maiņas automobilis – līdzvērtīga automobiļa lietošana uz laiku, kas ir ilgāks par vienu tekošo darba dienu un kas nepieciešams, lai iznomātajam automobilim regulāri veiktu ražotāja noteikto tehnisko apskati vai novērstu radušos tehniskos defektus, tai skaitā defektus, kuru cēlonis ir apdrošināšanas gadījums;
		3. tehnisko apkopju un remontdarbu veikšana un administrēšana – iznomātājs apņemas visā automobiļa lietošanas laikā nodrošināt un uz sava (iznomātāja) rēķina apmaksāt automobiļa ražotāja un pārdevēja noteiktās regulārās tehniskās apkopes, kā arī visus nepieciešamos remontdarbus, kuru cēlonis ir automobiļa vai tā daļu nolietojums un/vai defekti automobiļa pareizas ekspluatācijas laikā (tai skaitā, bet ne tikai frikcijas detaļu nomaiņa, garantijas remonti u.c.). Iznomātājs apņemas organizēt tehniskās apkopes un remontdarbus, vienojoties ar autoservisu par apkopes / remontdarbu laiku, kurš būtu izdevīgs nomniekam. Automobilim jānodrošina servisa iespējas ne vairāk kā 40 km rādiusā no nomnieka atrašanās vietas;
		4. transportlīdzekļa ekspluatācijas nodoklis – iznomātājs apņemas visā automobiļa lietošanas laikā nodrošināt un uz sava (iznomātāja) rēķina apmaksāt transportlīdzekļa ekspluatācijas nodokli līdz tehniskās apskates termiņam, atbilstoši normatīvo aktu prasībām;
		5. tehniskā apskate – iznomātājs apņemas visā automobiļa lietošanas laikā nodrošināt un uz sava (iznomātāja) rēķina apmaksāt transportlīdzekļa valsts tehnisko apskati;
		6. riepas, to glabāšana un maiņa – iznomātājs apņemas visā automobiļa lietošanas laikā nodrošināt automobili ar Ceļu satiksmes noteikumiem atbilstošām vasaras un ziemas riepām, nepieciešamības gadījumā uz sava (iznomātāja) rēķina veicot jaunu riepu iegādi un uzstādīšanu. Iznomātājs nodrošina sezonas riepu maiņu un balansēšanu divreiz gadā saskaņā ar Ceļu satiksmes noteikumiem un nesezonas riepu uzglabāšanu;
		7. diennakts palīdzības dienests – iznomātāja pienākums telefoniski sniegt instrukcijas nomniekam par to, kā jārīkojas konkrētā gadījumā, un, ja nepieciešams, doties uz notikuma vietu, kā arī organizēt un uz sava (iznomātāja) rēķina apmaksāt automobiļa transportēšanu no negadījuma vietas uz vietu, kurā tiks veikti automobiļa remontdarbi;

# PRETENDENTU ATLASES PRASĪBAS UN IESNIEDZAMIE DOKUMENTI

* 1. Pasūtītājs izslēgs pretendentu no turpmākās dalības iepirkumā, kā arī neizskatīs pretendenta piedāvājumu jebkurā no gadījumiem, kas minēti Publisko iepirkuma likuma 8².pantā, ievērojot šajā pantā noteikto pārbaudes kārtību.
	2. Pasūtītājs pārbaudi par 3.1.punktā noteikto pretendentu izslēgšanas gadījumu esamību veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.
	3. Pasūtītājs, lai samazinātu administratīvo resursu patēriņu piedāvājumu izvērtēšanai, pārbaudi saskaņā ar 3.4.punktu par 3.1.punktā noteikto pretendentu izslēgšanas gadījumu esamību iepirkumā var veikt attiecībā uz visiem pretendentiem, kas iesnieguši piedāvājumu.
	4. Lai pārbaudītu, vai ārvalstī reģistrēts pretendents nav izslēdzams no dalības iepirkumā saskaņā 3.1.punktu, pasūtītājs pieprasa, lai pretendents iesniedz attiecīgās ārvalsts kompetentās institūcijas izziņu, kas apliecina, ka uz pretendentu neattiecas 3.1.punktā noteiktie gadījumi. Termiņš izziņu iesniegšanai tiek noteikts 10 (desmit) darbdienas pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.
	5. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas Publisko iepirkumu likuma 8².pantā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz pretendentu neattiecas Publisko iepirkumu likuma 8².pantā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai citas Publisko iepirkumu likuma 8².pantā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.
	6. Pasūtītājs izslēdz pretendentu no turpmākās dalības iepirkumā, kā arī neizskata pretendenta piedāvājumu, ja pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja kandidāts vai pretendents ir piegādātāju apvienība vai personālsabiedrība) nav pildījis ar pasūtītāju noslēgtu iepirkuma līgumu vai vispārīgo vienošanos, un tādēļ pasūtītājs ir izmantojis iepirkuma līgumā vai vispārīgās vienošanās noteikumos paredzētās tiesības vienpusēji atkāpties no iepirkuma līguma vai vispārīgās vienošanās.
	7. Pretendentu atlases nosacījumi ir obligāti visiem pretendentiem, kas vēlas iegūt tiesības slēgt iepirkuma līgumu. Iesniedzot nolikuma šajā daļā pieprasītos dokumentus, pretendents apliecina, ka tā kvalifikācija ir pietiekama iepirkuma līguma izpildei. Lai apliecinātu atbilstību nolikumā norādītajiem pretendentu atlases kritērijiem, pretendentam jāiesniedz apliecinājums, kas noformēts saskaņā ar nolikuma pielikumu Nr.3.
1. **PRASĪBAS ATTIECĪBĀ UZ PRETENDENTA SAIMNIECISKO UN FINANSIĀLO STĀVOKLI**
	1. Pretendents sava saimnieciskā un finansiālā stāvokļa atbilstību izvirzītajām prasībām apliecina, iesniedzot šādus dokumentus:
		1. Apliecinājumu, ka Pretendenta finanšu apgrozījums pēdējo trīs gadu (2012.-2014.) laikā sastāda vismaz 100% no piedāvājuma cenas bez PVN. Uzņēmumi, kas dibināti vēlāk, apliecina, ka finanšu apgrozījums par nostrādāto periodu sastāda vismaz 100% no piedāvājuma cenas bez PVN;
		2. Pasūtītāja/klienta izsniegts apliecinājuma oriģināls (uz pasūtītāja/klienta veidlapas), ka pretendentam pēdējos 3 (trīs) gados ir bijušas vismaz 3 (trīs) automobiļu piegādes par apjomu vismaz 50% apmērā (summāri) no pasūtītāja apjoma, par kuru pretendents ir iesniedzis savu piedāvājumu. Šajā punktā minētais apliecinājums ir jāiesniedz vismaz no 3 (trijiem) pasūtītājiem/klientiem vai no 1 (viena) pasūtītāja/klienta, ja ar to ir noslēgti 3 (trīs) atsevišķi automobiļu nomas līgumi.
		3. Pretendenta izsniegts apliecinājums (uz pretendenta veidlapas), ka pretendentam pēdējos 3 (trīs) gados ir bijuši noslēgti ilgtermiņa automobiļu nomas līgumi ar nomas termiņu virs 12 (divpadsmit) mēnešiem.

# PIEDĀVĀJUMU VĒRTĒŠANA UN piedāvājumu izvēles kritēriji

# Finanšu piedāvājumu vērtēšanas laikā Iepirkuma komisija pārbauda, vai finanšu piedāvājumā ir iekļautas visas prasītās izmaksas, vai nav aritmētisko kļūdu Finanšu piedāvājumā, vai nav saņemts nepamatoti lēts piedāvājums, kā arī izvērtē un salīdzina piedāvājumu cenas.

# Piedāvājuma izvēles kritērijs ir viszemākā cena.

# Saskaņā ar Nolikumā noteikto piedāvājuma izvēles kritēriju, Iepirkuma komisija izvēlas piedāvājumu ar viszemāko cenu.

# Pretendents nevar iesniegt piedāvājuma variantus.

# Piedāvājumi, kuru iesniedzēji (Pretendenti) neatbilst kādai no Nolikuma 3.nodaļā „PRETENDENTU ATLASES PRASĪBAS UN IESNIEDZAMIE DOKUMENTI” norādītajām Pretendentu atlases prasībām, netiek izskatīti un attiecīgais Pretendents tiks izslēgts no turpmākas dalības Iepirkumā. Iepirkumu komisija var lemt par piedāvājuma tālāku neizskatīšanu un Pretendenta izslēgšanu no turpmākas dalības Iepirkumā gadījumos, ja iesniedzējs (Pretendents) nebūs iesniedzis visus Nolikumā uzskaitītos dokumentus, vai tie būs iesniegti, bet nebūs noformēti atbilstoši Nolikuma un Latvijas Republikā spēkā esošo normatīvo aktu prasībām.

1. **Iepirkuma komisijas tiesības un pienākumi**
	1. Iepirkuma komisijas tiesības:
		1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzinā­šanai, kā arī lūgt, lai Pretendents vai kompetenta institūcija papildina vai izskaidro sertifikātus un dokumentus, kas iesniegti Iepirkuma komisijai;
		2. Pieaicināt ekspertus Pretendentu un piedāvājumu atbilstības pārbaudē un vērtēšanā;
		3. Izvēlēties nākamo piedāvājumu, ja izraudzītais Pretendents atsakās slēgt iepirkuma līgumu ar Pasūtītāju;
		4. Izbeigt un pārtraukt Iepirkumu Latvijas Republikā spēkā esošo normatīvo aktu noteiktajos gadījumos un kārtībā.
	2. Iepirkuma komisijas pienākumi:
		1. Nodrošināt Iepirkuma norisi un dokumentēšanu;
		2. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;
		3. Pēc Pretendentu pieprasījuma normatīvajos aktos noteiktajā kārtībā sniegt informāciju par Iepirkuma dokumentāciju;
		4. Vērtēt Pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu ar viszemāko cenu vai pieņemt lēmumu par Iepirkuma pārtraukšanu, neizvēloties nevienu piedāvājumu.
2. **Pretendenta tiesības un pienākumi**
	1. Pretendenta tiesības:
		1. Apvienoties grupā ar citiem Pretendentiem un iesniegt vienu kopēju piedāvājumu;
		2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu;
		3. Iesniegt sūdzību par iepirkuma dokumentāciju un Iepirkuma procedūras norises likumību;
		4. Citas Latvijas Republikā spēkā esošajos normatīvajos aktos noteiktās tiesības.
	2. Pretendenta pienākumi:
		1. Sagatavot piedāvājumus atbilstoši Nolikuma prasībām;
		2. Sniegt patiesu informāciju par savu kvalifikāciju un piedāvājumu;
		3. Sniegt atbildes uz Iepirkuma komisijas pieprasījumiem par papildu informāciju, kas nepieciešama Pretendentu atlasei, piedāvājumu atbilstības pārbaudei, salīdzināšanai un vērtēšanai;
		4. Segt visas izmaksas, kas saistītas ar piedāvājumu sagatavošanu un iesniegšanu;
		5. Citi Latvijas Republikā spēkā esošajos normatīvajos aktos noteiktie pienākumi.
3. **Iepirkuma līgums**
	1. Kandavas novada domes pašvaldības aģentūra „Kandavas novada sociālais dienests” slēgs ar izraudzīto Pretendentu iepirkuma līgumu, pamatojoties uz Pretendenta piedāvājumu, un saskaņā ar Nolikuma noteikumiem un iepirkuma līguma projektu (6. pielikums).
4. **Pielikumi**

1.pielikums – Tehniskās specifikācijas forma;

2.pielikums – Pieteikuma dalībai iepirkumā forma;

3.pielikums – Apliecinājuma iepirkumā forma;

4.pielikums – Apliecinājuma par automobiļa tehnisko stāvokli forma;

5.pielikums – Finanšu piedāvājuma forma;

6.pielikums- Automašīnas nomas līguma projekts;

7.pielikums –Nodošanas-pieņemšanas akta projekts.

**1.pielikums**

Iepirkuma „Lietotas automašīnas noma Kandavas novada domes pašvaldības aģentūras “Kandavas novada sociālais dienests” vajadzībām” nolikumam

(Iepirkuma identifikācijas numurs – KND 2016/1)

# TEHNISKĀ SPECIFIKĀCIJA

**iepirkumam**

**„Lietotas automašīnas noma Kandavas novada domes pašvaldības aģentūras “Kandavas novada sociālais dienests” vajadzībām”**

|  |  |  |  |
| --- | --- | --- | --- |
| **Nr.** | **Parametri** | **Prasības** | **Pretendenta piedāvājums** |
| 1 | Automobiļa marka, modelis | Nav noteikts |  |
| 2 | Automobiļu skaits | 1 |  |
| 3 | Nomas periods (mēnešos) | 36 |  |
| 4 | Paredzamais (apmaksātais) nobraukums 36 mēnešos, km | 25000km |  |
| 5 | Automobiļa kategorija | Vieglais pasažieru |  |
| 6 | Virsbūves tips | Universālais |  |
| 7 | Automobiļa statuss | Lietota, ne vecāka kā 10 gadi |  |
| 8 | Durvju skaits | 5 |  |
| 9 | Sēdvietu skaits, ieskaitot vadītāja vietu | 5-vietīgs (ieskaitot vadītāja vietu) |  |
| 10 | Motora darba tilpums  | Līdz 2 l  |  |
| 11 | Dzinēja jauda | Min 85 kW |  |
| 12 | Degvielas patēriņš pilsētā | Max – 15,0 l uz 100 km |  |
| 13 | Degvielas patēriņš ārpus pilsētas | Max – 12,0 l uz 100 km |  |
| 14 | Degvielas vidējais patēriņš | Max – 14,0 l uz 100 km |  |
| 15 | Degvielas veids | Dīzelis/benzīns |  |
| 16 | Pārnesumu kārbas tips | Ne mazāk kā 5 pakāpju mehāniskā pārnesumu kārba |  |
| 17 | Dzenošo tiltu skaits, piedziņa | 2, pilnpiedziņa |  |
| 18 | Obligātais aprīkojums un prasības | * ABS;
* vilkmes un stabilitātes kontroles sistēma;
* centrālā durvju atslēga;
* signalizācija ar tālvadību;
* stūres pastiprinātājs, stūres regulēšana, stūre
* frontālie gaisa drošības spilveni priekšā sēdošajiem,
* klimata kontrole;
* imobilaizers;
* apsildāmi priekšējie sēdekļi;
* borta kompjūters;
* avārijas trijstūris un pirmās palīdzības aptieciņa;
* priekšējie un aizmugurējie parkošanās sensori.
 |  |
| 19 | Papildaprīkojums | Viens ziemas riepu un viens vasaras riepu komplekts atbilstoši autoražotāja prasībām, rezerves ritenis atbilstoši autoražotāja prasībām; gumijas paklāji salonam, ugunsdzēšamais aparāts, aptieciņa, avārijas zīme, domkrats. |  |
| 20 | Krāsa | Nav noteikta |  |
| 21 | Nomas termiņš | 36 mēneši |  |
| 22 | Remonta bāze | Netālāk par 40 kilometriem no pasūtītāja |  |

**Citas prasības:**

|  |  |
| --- | --- |
| **Nomas maksā pretendentam jāiekļauj un jānodrošina šādi pakalpojumi:** | **Pretendenta piedāvājums** |
| 1)apmaksāt visus likumos un citos normatīvajos aktos noteiktos automobiļa nodokļus un nodevas (ikgadējās), kā arī automobiļa tehniskās apskates (CSDD);  |  |
| 2) segt reģistrācijas maksu Ceļu satiksmes drošības direkcijā, nodrošināt sagatavošanu ekspluatācijai, visa uzstādītā aprīkojuma lietošanu visā nomas periodā un tā uzstādīšanas izmaksas, lai nodrošinātu automobiļa pilnīgu gatavību lietošanai; |  |
| 3)  izdot attiecīgus dokumentus, aktus, pilnvaras, apdrošināšanas polišu kopijas un izziņas, kas ir nepieciešami, lietojot automobili nomas termiņā kā Latvijā, tā arī Baltijas valstīs; |  |
| 4) nodrošināt sauszemes automobiļa īpašnieku civiltiesiskās atbildības apdrošināšanu un KASKO apdrošināšanu visā nomas periodā, KASKO apdrošināšanas gadījumu administrēšanu. Pasūtītāja pašrisks KASKO:* pašrisks bojāejai 0% no apdrošināšanas summas;
* pašrisks zādzībai 0% no apdrošināšanas summas;
* pašrisks bojājumiem EUR 100;
* pašrisks trešās personas prettiesiskas rīcības rezultāta riskam, apdrošinātā transportlīdzekļa detaļu, papildus aprīkojuma zādzības gadījumā EUR 100;
* stiklu, spoguļu un lukturu bojājumi tiek atlīdzināti bez pašriska, neatkarīgi no negadījuma skaita līguma darbības laikā.
 |  |
| 5) pretendentam jānodrošina šādas vides prasības – automašīnas atbilstība izplūdes izmešu standartu EURO IV vai EURO V emisijas prasībām un atbilstība Ministru kabineta 2010.gada 21.decembra noteikumiem Nr.1184 „Noteikumi par transportlīdzekļu kategorijām, uz kurām iepirkumos attiecināmas īpašas prasības, un transportlīdzekļu darbmūža ekspluatācijas izmaksu aprēķināšanas metodiku”; |  |
| 6) automobiļa piegādes termiņš Pasūtītājam – ne ilgāks kā 10 dienas no Līguma noslēgšanas dienas. Automašīnas jāpiegādā uz Pasūtītāja norādīto vietu Kandava, Jelgavas iela 4a. Pasūtītājam ir tiesības noteikt vēlāku piegādes termiņu; |  |
| 7) automašīnai jābūt reģistrētai Latvijā un pirms līguma slēgšanas apskatāmai pasūtītājam un pretendentiem pieņemamā laikā un vietā; |  |

**Cita informācija**

Piedāvātajiem automobiļiem jābūt aprīkotiem ar Nolikuma Tehniskajā specifikācijā minēto obligāto aprīkojumu, izņemot pretendenta rakstiski pamatotus gadījumus, kad konstruktīvu iemeslu vai ražotāja noteiktu komplektācijas īpatnību dēļ nav iespējama prasīto obligātā aprīkojuma elementu vienlaicīga uzstādīšana automobilī.

Tehniskajam piedāvājumam pretendents ir tiesīgs pievienot aprakstus, fotogrāfijas vai citus vizuālos materiālus par automobiļa īpašībām, ārējo un iekšējo izskatu, kuri netiks izmantoti piedāvājumu vērtēšanā.

**2.pielikums**

Iepirkuma „Lietotas automašīnas noma Kandavas novada domes pašvaldības aģentūras “Kandavas novada sociālais dienests” vajadzībām”

(Iepirkuma identifikācijas numurs – KND 2016/1)

**PIETEIKUMS DALĪBAI IEPIRKUMĀ**

„Lietotas automašīnas noma Kandavas novada domes pašvaldības aģentūras “Kandavas novada sociālais dienests” vajadzībām”

(Iepirkuma identifikācijas numurs – KND 2016/1)

|  |  |  |
| --- | --- | --- |
|  |  |  |
| sastādīšanas vieta |  | datums |
| **Informācija par pretendentu\*** |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
|  |
| **Finanšu rekvizīti\*** |
| Bankas nosaukums: |  |
| Bankas kods: |  |
| Konta numurs: |  |
|  |
| **Informācija par pretendenta atbildīgo personu\*** |
| Vārds, uzvārds (personas kods): |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Ar šo mēs apliecinām savu dalību Iepirkumā „Lietotas automašīnas noma Kandavas novada domes pašvaldības aģentūras “Kandavas novada sociālais dienests” vajadzībām”, iepirkuma identifikācijas numurs – KND 2016/1*.* Apstiprinām, ka esam iepazinušies ar Iepirkuma nolikumu un piekrītam visiem Iepirkuma noteikumiem, tie ir skaidri un saprotami, iebildumu un pretenziju pret tiem nav.

Ar šo mēs apstiprinām, ka mūsu piedāvājums ir spēkā līdz 2016. gada 20.jūnijam ieskaitot.

Ar šo apliecinām, ka visa iesniegtā informācija ir patiesa.

|  |  |
| --- | --- |
| **Pretendenta nosaukums\*:** |  |
| **Amatpersonas vārds, uzvārds\*** |  |
| **Ieņemamā amata nosaukums\*:** |  |
| **Amatpersonas paraksts\*:** |  |

 Z.v.

**\* Ja piedāvājumu iesniedz personu grupa kā pretendenta dalībnieki, šie lauki jāaizpilda par katru personas grupas dalībnieku atsevišķi, kā arī papildus jānorāda, kura persona pārstāv personu grupu šajā iepirkuma procedūrā.**

**3.pielikums**

Iepirkuma „Lietotas automašīnas noma Kandavas novada domes pašvaldības aģentūras “Kandavas novada sociālais dienests” vajadzībām” nolikumam

(Iepirkuma identifikācijas numurs – KND 2016/1)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*/Pretendenta nosaukums/ Vārds, uzvārds/*

2016.gada \_\_\_\_\_\_\_\_\_\_

**APLIECINĀJUMS IEPIRKUMĀ**

**„*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”* (identifikācijas Nr. KND 2016/1)**

**Saskaņā ar Iepirkuma nolikumu piesaku Pretendenta dalību Iepirkumā un apliecinu, ka:**

1. Piedāvājam sniegt Kandavas novada domes pašvaldības aģentūras „Kandavas novada sociālais dienests”pakalpojumu lietotas automašīnas noma, saskaņā ar tehnisko specifikāciju (pielikums Nr.1), atbilstoši Iepirkuma nolikuma, iepirkuma līguma projekta noteikumiem un saskaņā ar iesniegto piedāvājumu.
2. Pretendents apliecina, ka noslēgtā iepirkuma līguma izpildē, nesniegs nepatiesu informāciju, ka izpildītāju kvalifikācija atbilst tehniskās specifikācijas prasībām un tas ir iesniedzis visu pieprasīto informāciju.
3. Pretendents, katrs grupas dalībnieks, ja piedāvājumu iesniedz personu grupa, apliecina, ka attiecībā uz to nepastāv šādi nosacījumi:
	1. nav pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta tā saimnieciskā darbība, nav uzsākta tiesvedība par tā bankrotu vai tas netiek likvidēts;
	2. pretendentam dienā, kad paziņojums par plānoto līgumu publicēts Iepirkumu uzraudzības biroja mājas lapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz EUR 150*.*
4. Visa piedāvājuma dokumentācijā ietvertā informācija ir patiesa un Pretendents neliks šķēršļus tās pārbaudei.
5. Gadījumā, ja piedāvājums tiks atzīts par piedāvājumu ar viszemāko cenu, esam gatavi slēgt Iepirkuma līgumu atbilstoši Iepirkuma nolikumam pievienotajam Iepirkuma līguma projektam.
6. Atļauju Pasūtītājam apstrādāt savus fiziskas personas datussaskaņā ar Fizisko personu datu aizsardzības likumu.
7. Piekrītu savstarpējā sarakstē Iepirkuma ietvaros un Iepirkuma rezultātā noslēgtā iepirkuma līguma ietvaros izmantot Pretendenta aizpildītajā pieteikuma veidlapā norādīto e – pasta adresi.

|  |  |
| --- | --- |
| **Pretendenta nosaukums\*:** |  |
| **Amatpersonas vārds, uzvārds\*** |  |
| **Ieņemamā amata nosaukums\*:** |  |
| **Amatpersonas paraksts\*:** |  |

**4.pielikums**

Iepirkuma „Lietotas automašīnas noma Kandavas novada domes pašvaldības aģentūras “Kandavas novada sociālais dienests” vajadzībām” nolikumam

(Iepirkuma identifikācijas numurs – KND 2016/1)

**Apliecinājums\***

**par automobiļa tehnisko stāvokli**

**IEPIRKUMĀ**

„Lietotas automašīnas noma Kandavas novada domes pašvaldības aģentūras “Kandavas novada sociālais dienests” vajadzībām”

(Iepirkuma identifikācijas numurs – KND 2016/1)

\_\_\_\_\_ (vieta) 20\_\_.gada \_\_\_.\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Piegādātājs), reģ.Nr. \_\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, apliecina, ka tehniskajā piedāvājumā norādītais automobilis, šasijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nav:

* + 1. norakstīts ne Latvijā, ne jebkurā citā valstī;
		2. atradies ūdenī (slīkšana ūdens tilpnē, plūdi);
		3. bijis jebkura operatīvā dienesta, tai skaitā, bet ne tikai, policijas, ātrās palīdzības, apsardzes u.tml., automobilis ne Latvijā, ne jebkurā citā valstī;
		4. bijis taksometrs;
		5. pārbūvēts (piemēram, stūres mehānisms no labās puses nav pārcelts uz kreiso u.tml.).

Automobiļa odometra rādījums ir \_\_\_\_\_\_\_\_\_ km.

|  |  |  |  |  |
| --- | --- | --- | --- | --- |
|  |  |   |  | ­­­­­­­­­­­­­ |
|  *(Īpašnieka vai pilnvarotās personas amata nosaukums)* |  | *(Paraksts)* |  | *(Paraksta* *atšifrējums)* |
|  |  |  |  |

**\**Pretendents aizpilda apliecinājumu par automobiļa tehnisko stāvokli katrai iepirkuma daļai atsevišķi, ja Pretendents piesakās uz vairākām iepirkuma daļām.***

**5.pielikums**

Iepirkuma „Lietotas automašīnas noma Kandavas novada domes pašvaldības aģentūras “Kandavas novada sociālais dienests” vajadzībām” nolikumam

(Iepirkuma identifikācijas numurs – KND 2016/1)

|  |
| --- |
| **Finanšu piedāvājums tehniskajam piedāvājumam** |
| **Izmaksas pozīcija** | **Cena EUR \*****(bez PVN mēnesī)** | **Cena mēnesī EUR** **(ar PVN mēnesī)** |
| **1** | **2** | **3** |
| **Nomas maksa mēnesī par tehniskajā piedāvājumā (pielikums Nr.\_\_\_\_) norādīto automobili** |  |  |

**\*Finanšu piedāvājuma ailē Nr.2 norādītā cena, saskaņā ar nolikuma 5.2.punktu ir vērtēšanas kritērijs.**

**6.pielikums**

Iepirkuma „Lietotas automašīnas noma Kandavas novada domes pašvaldības aģentūras “Kandavas novada sociālais dienests” vajadzībām” nolikumam

(Iepirkuma identifikācijas numurs – KND 2016/1)

**AUTOMAŠĪNAS NOMAS LĪGUMS**

Kandavā, 2016.gada \_\_\_.\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_, juridiskā adrese – \_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_ pamata, turpmāk - **Iznomātājs**, no vienas puses, un

**Kandavas novada domes pašvaldības aģentūra „Kandavas novada sociālais dienests”,** reģistrācijas numurs 90001349618, Jelgavas ielā 4a, Kandavā, Kandavas novadā, LV-3120, tās direktora Inta Leitarta personā, kurš rīkojas uz Kandavas novada domes pašvaldības aģentūras „Kandavas novada sociālais dienests” nolikuma pamata (apstiprināts ar Kandavas novada domes 2010.gada 27. maija lēmumu (prot.Nr.5, 12.§)) pamata, turpmāk - **Nomnieks,** no otras puses, un katrs atsevišķi turpmāk - **Puses**,

saskaņā ar iepirkuma **ID Nr. KND 2016/1** „Lietotas automašīnas noma Kandavas novada domes pašvaldības aģentūras “Kandavas novada sociālais dienests” vajadzībām” (turpmāk – iepirkums) rezultātiem un iepirkuma komisijas 2016.gada *dat. mēn.* lēmumu, noslēdz līgumu par sekojošo (turpmāk - līgums):

1. **LĪGUMA PRIEKŠMETS**

|  |
| --- |
| * 1. AUTOMAŠĪNA
 |
| Tips | **Marka**  | **Modelis**  |
|  |  |  |
|  |  |
| Šasijas numurs  |  |
| Reģistrācijas apliecības numurs.  |   |
| Degviela |  |
| Automašīnas vērtība | €  |
| Automašīna ir labā tehniskā stāvoklī. Nenozīmīgi bojājumi (skrāpējumi u.c.)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| * + 1. AUTOMAŠĪNAS PIEDERUMI UN KOMPLEKTĀCIJA
 |
| Tehniskā pase □ | OCTA polise □ | Rezerves ritenis □ |
| Ugunsdzēšamais aparāts □ | Aptieciņa □ | Pilna degvielas tvertne □ |
| Domkrats □ Signalizācijas pultis □ | Riteņu atslēga □  | Aizdedzes atslēgu (karšu) skaits\_\_ |
| * 1. AUTOMAŠĪNAS NOMAS MAKSA
 |
| AUTOMAŠĪNAS nomas maksa mēnesī  | **\_\_\_EUR bez PVN** |
| * 1. AUTOMAŠĪNAS NOMAS PERIODS, TERITORIJA
 |
| * + 1. AUTOMAŠĪNA tiek iznomāta uz 36 (trīsdesmit sešiem) mēnešiem
		2. Automašīnas lietošanas teritorija – Latvija un Eiropas Savienība
 |
| * 1. AUTOMAŠĪNAS PIEŅEMŠANAS UN NODOŠANAS VIETA
 |
| AUTOMAŠĪNAS pieņemšanas un nodošanas vieta ir Jelgavas iela 4A, Kandava, Kandavas novads, LV-3120 |
| * 1. NOMNIEKA ATZĪMES PAR AUTOMAŠĪNAS SAŅEMŠANU
 | * 1. **IZNOMĀTĀJA ATZĪME PAR AUTOMAŠĪNAS PIEŅEMŠANU**
 |
| Datums | Laiks, vieta | Spidometra rādījums, km | Datums | Laiks, vieta | Spidometra rādījums, km |
|  |  |  |  |  |  |
| Nomnieks:\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_/ z.v. | Iznomātājs:\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_/ z.v. |
| * 1. Šis Automašīnas nomas līgums ir noslēgts starp Iznomātāju un Nomnieku bez maldības, viltus un spaidiem, par AUTOMAŠĪNAS nodošanu nomas lietošanā. Nomnieks apliecina, ka ir iepazinies ar Automašīnas nomas līguma noteikumiem un pilnībā piekrīt to noteikumiem un nosacījumiem.
 |
| Nomnieks:\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_/Kandavā, \_\_\_\_/\_\_\_\_\_/2016 | Iznomātājs:\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_/Kandavā,\_\_\_\_/\_\_\_\_\_/2016 |

* 1. Iznomātājs nodod Nomniekam, un Nomnieks pieņem no Iznomātāja nomas lietošanā Automašīnu (Līguma 1.1.punkts), turpmāk – Automašīna. Automašīna tiek nodota komplektācijā un ar piederumiem, kas norādīti Līguma 1.1.1.punktā.
	2. Līgums stājas spēkā tā parakstīšanas brīdī un ir spēkā līdz Līguma 1.3.1.punktā noteiktajam termiņam un Automašīnas faktiskai nodošanai Iznomātājam un līdz pienācīgai Līguma saistību un noteikumu izpildei.
1. **AUTOMAŠĪNAS PIEŅEMŠANA-NODOŠANA**
	1. Iznomātājs nodod Automašīnu Nomniekam ar brīdi, kad Puses paraksta šo Līgumu. No Automašīnas nodošanas brīža Nomnieks ir pilnībā atbildīgs par Automašīnas saglabāšanu un uzņemas visus ar Automašīnu saistītos riskus. No Automašīnas nodošanas brīža Nomnieks uzņemas atbildību par zaudējumiem, kuri tiek nodarīti Automašīnas lietošanas rezultātā, ieskaitot, bet neaprobežojoties ar zaudējumiem, kuri tiek nodarīti Automašīnas kā paaugstinātas bīstamības avota lietošanas rezultātā. Iznomātājs nav atbildīgs Nomniekam par nāvi, miesas bojājumu vai citādu kaitējumu veselībai, īpašuma bojājumu, kaitējumu videi vai jebkādu citu kaitējumu, kas radies Automašīnas lietošanas rezultātā.
	2. Nomnieka paraksts uz Līguma apliecina, ka Nomnieks ir saņēmis Automašīnu labā tehniskā stāvoklī un Līgumā norādītā komplektācijā, un Nomniekam pret to nav nekādu iebildumu. Vēlākas sūdzības sakarā ar redzamiem Automašīnas defektiem netiek ņemtas vērā.
	3. Līguma termiņam izbeidzoties, Nomnieks, saskaņā ar šo Līgumu, abām pusēm parakstot nodošanas-pieņemšanas aktu, kas kļūst par šī līguma neatņemamu sastāvdaļu, nodod Automašīnu Iznomātājam Līguma 1.5. punktā noteiktā vietā.
2. **NOMNIEKA TIESĪBAS UN PIENĀKUMI**
	1. **Nomniekam ir pienākums:**
		1. lietot Automašīnu rūpīgi un saudzīgi, ievērojot Automašīnas ekspluatācijas noteikumus un Iznomātāja norādījumus;
		2. nenodot Automašīnu lietošanā trešajām personām, izņemot Nomnieka pakļautības iestādēm;
		3. neveikt Automašīnas pārbūvi, neuzstādīt tajā palīgiekārtas, kā arī neaizvietot tajā esošās palīgiekārtas ar citām;
		4. patstāvīgi vai ar trešo personu starpniecību neveikt nekādus Automašīnas remonta darbus vai detaļu nomaiņu, izņemot gadījumus, kad šādas darbības ir iepriekš rakstiski saskaņotas ar Iznomātāju vai ir neatliekamas;
		5. savas prombūtnes laikā neatstāt Automašīnā Līguma 1.1.1.punktā minētos dokumentus un Automašīnas atslēgas;
		6. Uzņemties atbildību par Automašīnu, tās rezerves daļām un aprīkojumu līdz Automašīnas nodošanai (atdošanai) Iznomātājam;
		7. Automašīnas ceļu satiksmes gadījumā vai tehniska bojājuma gadījumā, zādzības vai tās zādzības mēģinājuma gadījumā, nekavējoties, bet ne vēlāk kā 1 (vienas) dienas laikā, ziņot par to Iznomātājam pa tālruni \_\_\_\_\_\_\_\_\_ un/vai policijai 02( 112);
		8. Līguma darbības laikā, notiekot ceļu satiksmes negadījumam, Nomnieks veic visus pasākumus, lai aizsargātu Iznomātāja un Iznomātāja apdrošināšanas kompānijas intereses, izpildot sekojošo:
3. fiksēt ceļu satiksmes negadījumā iesaistīto personu un aculiecinieku vārdus, uzvārdus, adreses un citu svarīgu informāciju;
4. nepamest Automašīnu, neparūpējoties par tās aizsardzību un drošību;
5. nekavējoties ziņot policijai un neatstāt avārijas vietu līdz brīdim, kad policijas devusi atļauju;
6. aizpildīt dokumentus par nelaimes gadījumu un nogādāt vai nosūtīt tos Iznomātājam nekavējoties, bet ne vēlāk kā 24 stundu laikā;
	* 1. atstāt Automašīnu vienmēr aizslēgtu un ar ieslēgtām pretaizdzīšanas iekārtām.
	1. Gadījumā, ja Nomnieks neizmanto Automašīnu, Nomniekam ir jāveic piesardzības pasākumi (jāizslēdz Automašīnas durvis), jānoņem radio panelis, utt., lai novērstu iespējamus nelaimes gadījumus vai zādzības. Automašīnas zādzības gadījumā, ja notiek atdotas Automašīnas atslēgas, signalizācijas pults, reģistrācijas apliecība un radio panelis, ja tāds Automašīnā uzstādīts, kā arī nav ievērotas citas šajā Līgumā noteiktās prasības, Nomnieks ir atbildīgs par nozagto Automašīnu vai tai nodarītajiem bojājumiem līdz pat Automašīnas pilnai vērtībai.
	2. Nomnieks ir tiesīgs lietot Automašīnu Latvijas Republikas teritorijā.
	3. Nomnieks tiesīgs lietot Automašīnu visās Eiropas Savienības valstīs, ja par to saņemta Iznomātāja iepriekšēja rakstveida piekrišana. Ar Iznomātāja rakstveida piekrišanu šī punkta izpratnē uzskatāms arī savstarpējs rakstveida saskaņojums elektroniskā pasta vai faksa veidā.
	4. Nomnieks tiesīgs lietot Automašīnu valstīs ārpus Eiropas Savienības robežām, ja Iznomātājs izsniedzis Nomniekam attiecīgu rakstveida pilnvaru.
	5. **Nomniekam ir aizliegts:**
		1. piedalīties ar Automašīnu jebkāda veida sacensībās;
		2. izmantot Automašīnu mācību braucieniem;
		3. izmantot Automašīnu pasažieru vai kravas pārvadāšanai par maksu;
		4. pārvadāt Automašīnā mājdzīvniekus;
		5. nodot Automašīnu apakšnomā;
		6. izmantot Automašīnu pretlikumīgu darbību veikšanai;
		7. izmantot Automašīnu braukšanai ārpus Līguma 3.7.punktā minētā reģiona robežām bez Iznomātāja iepriekšējas rakstveida piekrišanas vai pilnvarojuma;
		8. vadīt automašīnu alkohola vai narkotisko vielu reibumā;
		9. smēķēt Automašīnā;
		10. braukt ārpus oficiāli marķētiem ceļiem;
		11. agresīvi vadīt automašīnu (21.06.2004 MK Nr.551 „Pārkāpumu uzskaites punktu sistemātikas piemērošanas noteikumi” pielikums Nr. 1, 11. punkts).
	6. Nomnieks samaksā visus maksājumus un apmaksā visus izdevumus, kas radušies Automašīnas lietošanas laikā. Šajos izdevumos ietilpst, bet ar to neaprobežojas, izdevumi par degvielu, soda nauda vai izdevumi sakarā ar Ceļu satiksmes noteikumu vai citu normatīvo aktu pārkāpumiem, Automašīnas nepareizu novietošanu vai evakuāciju (transportēšanu), no vietas, kur Automašīnas novietošana ir aizliegta, Automašīnas glabāšanas un autostāvvietu izdevumi u.c. Ja Iznomātājs ir samaksājis kādus maksājumus vai radušos izdevumus, kas minēti šajā punktā, Nomniekam ir jāatlīdzina šī summa Iznomātājam 10 (desmit) kalendāro dienu laikā no attiecīga pieprasījuma saņemšanas brīža.
	7. Automašīnas OCTA un KASKO apdrošināšanu veic Iznomātājs no saviem līdzekļiem un sedz visus izdevumus, kuri saistīti ar Automašīnas apdrošināšanu visa nomas perioda laikā.
	8. Ja Nomnieks līgumā noteiktajā kārtībā nav izpildījis Līguma 3.6. punktā noteikto un Automašīna tiek bojāta, nozagta, Nomnieks ir atbildīgs par nozagto Automašīnu vai tai nodarītajiem bojājumiem, nodrošinot 100% (simts procenti) zaudējumu atlīdzināšanu.
	9. Līguma darbības laikā Nomnieks uzņemas atbildību par jebkuriem iespējamiem zaudējumiem, kas ar Automašīnu varētu tikt nodarīti trešajām personām.
7. **IZNOMĀTĀJA TIESĪBAS UN PIENĀKUMI**
	1. Iznomātāja pienākums ir nodot Automašīnu Nomnieka lietošanā saskaņā ar šī Līguma un iepirkuma „Lietotas automašīnas noma Kandavas novada domes pašvaldības aģentūras “Kandavas novada sociālais dienests” nolikuma noteikumiem.
	2. Gadījumā, ja Nomnieks pārkāpj vai neizpilda šī Līguma noteikumus, tad Nomnieks nekavējoties, pēc Iznomātāja pieprasījuma, novērš pieļautos pārkāpumus vai Līguma noteikumu neizpildi un atlīdzina Iznomātājam ar šo nodarītos zaudējumus.
	3. Iznomātājs neatlīdzina Nomniekam zaudējumus vai jebkurus citus iespējamos izdevumus, tajā skaitā, bet ne tikai, Nomnieka un/vai trešo personu ceļa izdevumus, kravas vai bagāžas transportēšanas izdevumus, Automašīnas evakuācijas izmaksas, kuri varētu rasties sakarā ar brauciena pārtraukšanu šī Līguma darbības laikā jebkuru iemeslu dēļ. Iznomātājs ir informējis Nomnieku, ka brauciena pārtraukšanas risks nav apdrošināts.
	4. Iznomātājs nav atbildīgs par īpašuma, kuru Nomnieks atstājis un pārvadājis Automašīnā, pazušanu vai bojājumu.
8. **NOMAS MAKSA UN NORĒĶINU KĀRTĪBA**
	1. Par Automašīnas nomas lietošanu Nomnieks maksā Iznomātājam nomas maksu Līguma 1.2.punktā noteiktajā apmērā visu Līguma darbības laiku.
	2. Par Līguma 5.1.punktā noteikto naudas summu Iznomātājs izraksta rēķinu, kuru Nomnieks samaksā rēķinā norādītajā termiņā.
9. **STRĪDU RISINĀŠANA UN PUŠU ATBILDĪBA**
	1. Visas domstarpības, nesaskaņas saistībā ar šo Līgumu, Puses risina savstarpēju pārrunu ceļā. Gadījumā, ja savstarpēju pārrunu ceļā domstarpības netiek atrisinātas, strīds tiek nodos izskatīšanai Latvijas Republikas tiesā saskaņā ar Latvijas Republikas normatīvajiem aktiem.
	2. Nomnieks ir atbildīgs par katru zaudējumu, kas nodarīts Automašīnai, un noticis šī Līguma pārkāpuma, Nomnieka neuzmanības vai ļaunprātības dēļ.
	3. Ja Automašīna nodota vai pārņemta valdījumā tādā stāvoklī, kas neatbilst Līgumā noteiktajam, ņemot vērā tā dabisko nolietojumu, tad Nomnieks atlīdzina Iznomātājam visus izdevumus vai zaudējumus, kuri saistīti ar Automašīnas un tās piederumu trūkumu vai bojājumu un citu neatbilstību novēršanu, un attiecīgo dokumentu atjaunošanu.
	4. Iznomātājs, kuram nav virsvadības pār Automašīnu, nav atbildīgs par jebkādiem zaudējumiem vai bojājumiem, kas radušies Automašīnas vai tās piederumu tehnisku defektu, avāriju vai kādu citu iemeslu dēļ.
	5. Ja Nomnieks Automašīnu atsavina, ieķīlā, dāvina vai kaut kā citādi apgrūtina Automašīnu, tad Nomnieks maksā Iznomātājam līgumsodu - Automašīnas vērtības apmērā, kas norādīta Līguma 1.1.punktā .
	6. Ja noskaidrojas, ka persona, kura parakstījusi šo Līgumu Nomnieka vārdā, uz Līguma parakstīšanas dienu nav bijusi tiesīga parakstīt šādu darījumu, tad visu parādsaistību un citu saistību izpildi, kas izriet no šī Līguma nodibinātām saistībām, tajā skaitā, bet ne tikai: parāda pamatsumma, līgumsodi, nokavējuma procenti, Iznomātāja blakus prasījumi, zaudējumi, izdevumi un tiesu izdevumi, kas radušies Iznomātājam Nomnieks saistību neizpildes dēļ, uzņemas šo Līgumu parakstījusī fiziskā persona.
10. **NOBEIGUMA NOTEIKUMI**
	1. Parakstot šo Līgumu Nomnieks apliecina, ka Līguma noteikumi viņam ir saprotami, viņš ir saņēmis pilnīgu un vispusīgu informāciju par Automašīnu, norēķināšanās veidu un kārtību, Līguma izpildes kārtību un atbildību saistību neizpildes vai nepienācīgas izpildes gadījumā, un piekrīt visiem Līguma noteikumiem. Nomnieks apliecina, ka tajā iekļautie dati sniegti brīvprātīgi un piekrīt to apstrādei un uzglabāšanai.
	2. Šo Līgumu var izbeigt, grozīt un papildināt, Pusēm rakstiski par to vienojoties.
	3. Visi paziņojumi, tai skaitā rēķini, šī Līguma sakarā nosūtāmi uz zemāk minētām Pušu adresēm, un tiek uzskatīti par saņemtiem, kad nogādāti personīgi vai pa faksu ar saņemšanas apstiprinājumu, vai 5 (piecas) dienas pēc tam, kad nosūtīti pa pastu ierakstītā vēstulē no Latvijas Republikas pasta. Mainot savu nosaukumu, adresi vai citus rekvizītus attiecīgā Puse 7 (septiņu) dienu laikā paziņo otrai Pusei par šādām izmaiņām.
	4. Parakstot šo Līgumu, Puses apliecina, ka tām saskaņā ar Latvijas Republikas normatīvajiem aktiem ir visas tiesības un pilnvaras parakstīt šādu Līgumu un uzņemties šajā Līgumā noteiktās saistības un šo saistību un Līguma noteikumu izpildi.
	5. Līgums sastādīti 2 (divos) eksemplāros, uz 5 (piecām) lapām. Pēc Līguma abpusējas parakstīšanas viens Līguma eksemplārs tiek nodots Iznomātājam, otrs – Nomniekam. Abiem eksemplāriem ir vienāds juridisks spēks.

|  |  |
| --- | --- |
| Nomnieks:\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_ /Kandavā, \_\_\_\_ /\_\_\_\_\_ /2016 | Iznomātājs: \_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_ /Kandavā,\_\_\_\_ /\_\_\_\_\_ /2016 |

# AUTOMOBIĻA NODOŠANAS - PIEŅEMŠANAS AKTS Nr.\_\_\_\_\_\_

\_\_\_\_\_ *(vieta)* 20\_\_.gada \_\_\_.\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Nomnieks), reģ.Nr. \_\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, nodod un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Iznomātājs), reģ.Nr \_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_, personā pieņem automobili:

|  |
| --- |
| 1. AUTOMAŠĪNA
 |
| Tips | **Marka**  | **Modelis**  |
|  |  |  |
|  |  |
| Šasijas numurs  |  |
| Reģistrācijas apliecības numurs.  |   |
| Degviela |  |
| Automašīnas vērtība | €  |
| Automašīna ir labā tehniskā stāvoklī. Nenozīmīgi bojājumi (skrāpējumi u.c.)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 1. AUTOMAŠĪNAS PIEDERUMI UN KOMPLEKTĀCIJA
 |
| Tehniskā pase □ | OCTA polise □ | Rezerves ritenis □ |
| Ugunsdzēšamais aparāts □ | Aptieciņa □ | Pilna degvielas tvertne □ |
| Domkrats □ Signalizācijas pultis □ | Riteņu atslēga □ | Aizdedzes atslēgu (karšu) skaits\_\_ |

Puses paraksta automobiļa nodošanas -pieņemšanas aktu, kas apstiprina automobiļa pilnu komplektāciju un nevainojamu funkcionēšanu.

|  |  |  |
| --- | --- | --- |
| Nomnieks |  | Iznomātājs |